hľadali cestu výraznejšej motivácie a podporili čo najviac prácu s mládežou v nastávajúcom období.
ROŽŇAVA. Už niekoľko rokov pred vianočnými sviatkami organizuje ObFZ zasadnutie členov Rady, Výkonného výboru, ako aj odborných komisií. Toto stretnutie malo slávnostný charakter a bolo zároveň odmenou pre dobrovoľných funkcionárov zväzu. Podujatiu predchádzalo zasadnutie funkcionárov mládežníckych kolektívov. O priebehu sme sa pozhovárali so šéftrénerom mládeže a sekretárom ObFZ Dušanom Pollákom.
Čo bolo predmetom pracovného stretnutia s trénermi a vedúcimi mládežníckych družstiev?
"Súčasný stav mládežníckeho futbalu v okrese si vyžadoval toto stretnutie uskutočniť. Hovorili sme o problémoch, ale i o opatreniach, ktoré chceme spoločne realizovať v roku 2009. Máme záujem podporovať mládežnícky futbal, hľadať cestu k mladým hráčom, ako aj ku klubom, ktoré sa o mládež starajú. Boli by sme radi, keby sa zachoval súčasný počet tridsiatich dvoch mládežníckych družstiev v okrese. Viacero klubov avizovalo problémy rovnakého alebo podobného druhu, ako to bolo v prípade vylúčenia družstva dorastu Tatran Betliar zo súťaží. Chceme a máme záujem ich spoločne riešiť."
Na akých opatreniach a podpore mládežníckeho futbalu ste sa dohodli?
"Predstavili sme program, ktorý nás čaká v roku 2009 a dohodli na užšej spolupráci a informovanosti. Už v januári bude výber ObFZ zložený z dorasteneckých družstiev štartovať na halovej sezóne v Spišskej Novej Vsi a rovnako aj výber v kategórii žiakov v apríli na letnom oblastnom kole, ktoré organizuje VsFZ. V mesiaci február by sme chceli zorganizovať školenie trénerov licencie "C" a v marci v spolupráci s VŠ UPJŠ v Rožňave konferenciu na tému Mládež a šport. Dohodli sme sa aj na organizovaní jednodňových futbalových kempov v štyroch spádových oblastiach okresu a jedného týždenného kempu počas letných prázdnin. Máme spoločný záujem podchytiť a osloviť čo najviac chlapcov v obciach či mestečkách okresu. Radi by sme v spolupráci s odborom školstva rozbehli od apríla 2009 školskú futbalovú miniligu. Chceme o tom rozprávať s riaditeľmi škôl, telocvikármi a starostami obcí. Dohodli sme sa, že ObFZ bude finančne podporovať tieto projekty a veríme, že sa ich podarí realizovať. Je to cesta, ako zlepšiť súčasnú situáciu. Dúfam, že sa do okresu podarí 'doniesť' ďalšie miniihriská s umelou trávou a pracujeme i na vytvorení športových tried na základných a stredných školách."
Čo by ste chceli zaželať futbalovej rodine do nového roku 2009?
"V prvom rade chcem vyjadriť poďakovanie všetkým starostom obcí, primátorom, funkcionárom, trénerom hráčov za ich vynaložené úsilie na podporu futbalu. Všetkým želám v novom roku hlavne zdravie, veľa šťastia, radosti a elánu pri napĺňaní nášho spoločného cieľa."
Najdôležitejšie správy z východu Slovenska čítajte na Korzar.sme.sk.